નવા વર્ષના દિવસે રામજી મંદિર નો અન્નકુટ પત્યા બાદ ગામના પટેલ દ્વારા ગાય ગોહરી ના ઉત્સવનો શુભારંભ કરતા પહેલા કુવારી વાછરડી ની પૂજા કરવામાં આવે છે અને ત્યારબાદ ગાય ગોહરીનો આ ઉત્સવ ચાલુ કરાય છે જેમાં હજારોની સંખ્યામાં પશુધનને શણગારી ઢોલ નગારા ત્રાસા અને ફ્ટાકડાની આતશબાજી સાથે ગામના બજારમાં દોડાવવામાં આવે છે અને આ દોડતા પશુઓના નીચે ખેડૂત એક નહીં પરંતુ એકવાર અનેક ખેડૂત દંડવત પ્રણામ કરીને પશુઓના દોડતા ઘણની નીચે ઊંધા સુઈ જાય છે અને પશુઓના ટોળાને તેના ઉપરથી પસાર થઇ જાય છે જે દિલ ધડક નજારો જોવાલાયક હોય છે કહેવાય છે કે વર્ષ દરમિયાન પશુ પાસેથી કરાવેલ કામ અને તેની જોડે કરેલ મારપીટ ના પ્રાયશ્ચિતરૂપે નવા વર્ષના દિવસે પશુઓ પાસે કામ ન લઈ અને તેઓને દંડવત પ્રણામ કરી આ રીતે પ્રાયશ્ચિત કરવામાં આવે છે જે ઉત્સવ ને નિહાળવા માટે હજારોની સંખ્યામાં હૈયે હૈયુ દળાય તેટલી માનવ મહેરામણ દેશ-પરદેશથી અહીંયા આવતી હોય છે આવા અદભુત મહાપર્વ ને હાલમાં મંદીનું ગ્રહણ લાગ્યું હોય તેમ લાગી રહ્યું છે.